Tasekla taqbaylit, d tin yebnan ɣef timawit, ttmeslayen-tt-yimdanen seg yimi s imi, tasuta tettağğa-id i tayeḍ, maca ur nesɛi ara ttbut yuran. Ma nessakked amezruy n tira di teqbaylit, ad t-naf melmi kan i d-yennulfa, deg-s tizrawin i xedmen yiserdasen irumyen i wakken ad ṭṭfen tamurt, d kra n yimaruyen izzayriyen am Ben Sidira, Boulifa…, imi di lweqtnni d tutlayt tafransist i yeṭṭfen tadbelt d usedwel d taɣulin niḍen.